News Update: ธนาคารกลางจีนห้ามสถาบันการเงิน ใช้คริปโทฯ ทำธุรกรรม - FINNOMENA
News Update: ธนาคารกลางจีนห้ามสถาบันการเงิน ใช้คริปโทฯ ทำธุรกรรม
9 ส.ค. 2564

จีนสั่งห้ามสถาบันการเงินและบริษัทชำระเงินในการให้บริการที่เกี่ยวข้องกับธุรกรรมสกุลเงินดิจิทัล (cryptocurrency) และเตือนนักลงทุนเกี่ยวกับการซื้อขายสกุลเงินดิจิทัลแบบเก็งกำไร
นับเป็นความพยายามครั้งล่าสุดของจีนในการจำกัดตลาดการซื้อขายสกุลเงินดิจิทัลที่กำลังขยายตัว โดยสถาบันการเงินซึ่งรวมถึงธนาคารและช่องทางการชำระเงินออนไลน์จะต้องไม่เสนอบริการใดๆ ที่เกี่ยวข้องกับสกุลเงินดิจิทัลแก่ลูกค้า เช่น การลงทะเบียน การซื้อขาย การหักบัญชี การชำระเงิน และการออกผลิตภัณฑ์ทางการเงินที่เกี่ยวข้องกับสกุลเงินดิจิทัล
จีนได้ห้ามการแลกเปลี่ยนสกุลเงินดิจิทัลและการระดมทุนแบบดิจิทัลด้วยการเสนอขายโทเคนดิจิทัล (Initial Coin Offering : ICO) แต่ไม่ได้ห้ามบุคคลใดๆ ถือครองสกุลเงินดิจิทัล
การเคลื่อนไหวดังกล่าวไม่ใช่การเคลื่อนไหวครั้งแรกของจีนต่อสกุลเงินดิจิทัล ในปี 2560 จีนปิดการแลกเปลี่ยนสกุลเงินดิจิทัลในท้องถิ่นทำให้ตลาดเก็งกำไรซึ่งคิดเป็น 90% ของการซื้อขาย bitcoin ทั่วโลกหยุดชะงัก
ในเดือนมิถุนายน 2562 ธนาคารกลางแห่งสาธารณรัฐประชาชนจีน (People’s Bank of China : PBOC) ได้ออกแถลงการณ์ว่าจะปิดกั้นการเข้าถึงการแลกเปลี่ยนสกุลเงินดิจิทัลทั้งในและต่างประเทศ รวมถึงเว็บไซต์ Initial Coin Offering (ICO) โดยมีเป้าหมายเพื่อจำกัดการซื้อขายสกุลเงินดิจิทัลทั้งหมดโดยห้ามไม่ให้มีการแลกเปลี่ยนเงินตราต่างประเทศ
แถลงการณ์ยังเน้นย้ำถึงความเสี่ยงของการซื้อขายสกุลเงินดิจิทัลโดยกล่าวว่าสกุลเงินดิจิทัล “ไม่ได้รับการสนับสนุนจากมูลค่าที่แท้จริง” ราคาของพวกเขาจะถูกปรับเปลี่ยนได้ง่ายและสัญญาการซื้อขายไม่ได้รับการคุ้มครองตามกฎหมายของจีน
ที่มา: Reuters
แท็ก:
Bitcoin
China
Cryptocurrency
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA